**PROGRAMUL OPERAŢIONAL CAPITAL UMAN**

**Axa prioritară nr. 6 - Educație și competențe**

Prioritatea de investiții – 10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare

Obiective Specifice:

*O.S.6.3. - Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural / comunitățile dezavantajate socio-economic;*

*O.S.6.5 - Creșterea numărului de oferte educaționale orientate pe formarea de competențe și pe utilizarea de soluţii digitale/de tip TIC în procesul de predare*

*O.S.6.6. - Îmbunătățirea competențelor personalului didactic din învățământul pre-universitar în vederea promovării unor servicii educaţionale de calitate orientate pe nevoile elevilor și a unei școli incluzive.*

**GHIDUL SOLICITANTULUI - CONDIȚII SPECIFICE**

**Oferte și resurse curriculare îmbunătățite în vederea predării limbii române preșcolarilor și elevilor aparținând minorităților naționale din învățământul preuniversitar obligatoriu**

**Septembrie 2021**

Cuprins

[**1.1.** **Axa prioritară, prioritatea de investiții, obiectivele specifice** 3](#_Toc82600528)

[**1.2.** **Tipul apelului de proiecte și perioada de depunere a propunerilor de proiecte** 5](#_Toc82600529)

[**1.3.** **Acțiunile sprijinite și activități** 5](#_Toc82600530)

[**1.3.1.** **Tipuri de activități sprijinite** 5](#_Toc82600531)

[**1.3.2.** **Teme secundare FSE** 7](#_Toc82600532)

[**1.3.3.** **Teme orizontale** 8](#_Toc82600533)

[**1.3.4.** **Informare și publicitate** 8](#_Toc82600534)

[**1.4.** **Tipuri de solicitanți eligibili** 9](#_Toc82600535)

[**1.5.** **Durata proiectului** 9](#_Toc82600536)

[**1.6.** **Grupul țintă al proiectului** 9](#_Toc82600537)

[**1.7.** **Indicatori** 11](#_Toc82600538)

[**1.8.** **Alocarea stabilită pentru apelul de proiecte** 14](#_Toc82600539)

[**1.9.** **Valoarea minimă și maximă a proiectului, rata de cofinanțare** 14](#_Toc82600540)

[**1.9.1.** **Cofinanțarea națională (cofinanțarea publică și cofinanțarea proprie)** 14](#_Toc82600541)

[**CAPITOLUL 2. REGULI PENTRU ACORDAREA FINANȚĂRII** 14](#_Toc82600542)

[**2.1.** **Eligibilitatea solicitantului și a partenerilor** 14](#_Toc82600543)

[**2.2.** **Eligibilitatea proiectului** 14](#_Toc82600544)

[**2.3.** **Eligibilitatea cheltuielilor** 14](#_Toc82600545)

[**Reguli generale și specifice de decontare** 23](#_Toc82600546)

[**CAPITOLUL 3. COMPLETAREA CERERII DE FINANȚARE** 23](#_Toc82600547)

[**CAPITOLUL 4. PROCESUL DE DEPUNERE ȘI DE EVALUARE ȘI SELECȚIE** 23](#_Toc82600548)

[**CAPITOLUL 5. DEPUNEREA ȘI SOLUȚIONAREA CONTESTAȚIILOR** 23](#_Toc82600549)

[**CAPITOLUL 6. CONTRACTAREA PROIECTELOR – DESCRIEREA PROCESULUI** 23](#_Toc82600550)

[**ANEXE** 24](#_Toc82600551)

**Capitolul 1: Informații despre apelul de proiecte**

## **Axa prioritară, prioritatea de investiții, obiectivele specifice**

Pentru a obține finanțare în cadrul prezentei cereri de propuneri de proiecte, propunerile trebuie să se încadreze în:

* Axa prioritară – nr. 6, Educație și competențe
* Prioritatea de investiții – 10.i. Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare
* Obiective Specifice:
* O.S.6.3.- Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural / comunitățile dezavantajate socio-economic;
* O.S.6.5 - Creșterea numărului de oferte educaționale orientate pe formarea de competențe și pe utilizarea de soluții digitale/de tip TIC în procesul de predare
* O.S.6.6. - Îmbunătățirea competențelor personalului didactic din învățământul preuniversitar în vederea promovării unor servicii educaționale de calitate orientate pe nevoile elevilor și a unei școli incluzive.

**Context**

In condițiile unui declin demografic accentuat, reducerea abandonului școlar, care a atins cote îngrijorătoare, a devenit crucială pentru dezvoltarea sustenabila a României, fiind imperios necesară găsirea de soluții aplicabile fiecărei categorii vulnerabile care sa readucă elevii în sălile de clasă, să prezinte soluții pentru valorificarea potențialului fiecărui copil. Parcurgerea cu succes de către un număr tot mai însemnat de elevi a tuturor etapelor de dezvoltare educațională (de la educația preșcolară, primară, gimnazială, până la cea definitorie pentru valorificarea resurselor individuale specifice traseelor profesionale optime) reprezintă un obiectiv pentru toți partenerii educaționali. Valorificarea oportunităților de învățare este dependentă însă de aspecte ce trebuie sa aibă în vedere respectarea în totalitate a principiului asigurării egalității de șanse.

Studiile de specialitate actuale evidențiază încă suficiente vulnerabilități ale unor categorii de populație școlară în raport cu celelalte categorii. De pildă, în clasele cu predare în limba maghiară s-a evidențiat o situație alarmantă privind dificultăți, mai ales în școlile din mediul rural, în ceea ce privește comunicarea în limba română, atât oral cât și în scris, din cauza vocabularului sărac al elevilor datorat contactului minimal cu limba română (doar la orele de limba română). De exemplu, la simularea județeană a Evaluării Naționale pentru elevii clasei a VIII-a județul Harghita 2018/2019 așa cum reiese din Starea învățământului – document de pe site-ul ISJ HR: La disciplina Limba și literatura română s-a înregistrat un procent scăzut de promovabilitate a elevilor de la secția maghiară (35,11% - secția maghiară, comparativ cu 68,60% - secția română). La Limba și literatura maghiară procentul de promovabilitate este mai mare (82,50%) decât cel de la Simularea județeană EN VIII 2018 (74,45%), iar la Matematică s-a înregistrat o creștere ușoară a acestui procent, la (31,23%), față de simularea județeană EN VIII 2018 (28,40%). Mediul rural continuă să rămână în situație defavorizată. Toate rezultatele înregistrate în mediul rural sunt mai slabe decât cele înregistrate în mediul urban. Se impune creșterea calității educației în școlile rurale si finanțarea unor masuri care sa conducă la îmbunătățirea rezultatelor la toate disciplinele, prin realizarea orelor de pregătire suplimentară/ pregătire remedială, diversificarea strategiilor didactice, personalizarea sarcinilor elevilor pentru ca toți elevii să atingă competențele prevăzute de programele școlare. Aceste aspecte negative au la baza disfuncțiile evidente provocate de lipsa posibilităților de comunicare in limba română in afara unităților de învățământ. Aceasta problema se regăsește la toate minoritățile etnice din Romania, dar mai slab evidențiata la nivel național, fiindcă procentul celorlalte minorități etnice, care au învățământ in limbile minorităților naționale, este de 1-2% si se organizează doar in câteva județe ale țării, pe când minoritățile maghiară și germană au un procent de 7%, desfășurat în 18 județe ale țării.

Din rapoartele și analizele realizate la nivel național de către responsabilii pentru învățământul minorităților naționale, se constată că: elevii care învață toate disciplinele in limba maternă au rezultate bune la toate disciplinele din trunchiul comun, dar rezultate foarte slabe la disciplinele Comunicare in limba română pentru școlile si secțiile cu predare în limbile minorităților naționale, respectiv la Limba și literatura română pentru școli și secții cu predare în limbile minorităților naționale, așa cum reiese și din statistica națională a examenelor de Evaluare Națională și Bacalaureat. În același timp, copiii/elevii aparținând minorităților naționale, care nu au posibilitatea de a se înscrie în grupe/clase cu predare în minoritatea respectivă și sunt înscriși în grupe/clase cu predare în limba română, au dificultăți de integrare la grădiniță și clasele primare, dificultăți de comunicare despre cultură și religia proprie și dificultăți de înțelegere a informațiilor învățate. În acest sens se evidențiază nevoia unui sprijin acordat cadrelor didactice și, implicit copiilor și elevilor care sunt în situațiile de mai sus, prin:

* elaborarea unor resurse educaționale de tipul ghidurilor metodologice, CDȘ-uri, auxiliare didactice, în două limbi: limba română și limba maternă pentru fiecare minoritate națională din România pentru facilitarea proceselor de predare-învățare;
* formarea continuă a cadrelor didactice care predau disciplinele *Comunicare în limba română* în școlile la secțiile cu predare în limbile minorităților naționale, *Limba și literatura română* pentru școlile și secțiile cu predare în limbile minorităților naționale și domeniul de dezvoltare a limbajului și a comunicării in limba română în grădinițe în zonele cu populație școlară aparținând minorităților naționale.

**Rezultatele așteptate** în urma implementării operațiunii finanțate în cadrul acestei cereri de propuneri de proiecte vizează:

* *Creșterea ratei de participare în învățământul primar și secundar și prin dezvoltarea unor măsuri integrate de prevenție;*
* *Ofertă curriculară optimizată şi atractivă în învățământul primar, secundar, centrată pe formarea de competențe cheie, inclusiv pentru categoriile dezavantajate de copii în scopul prevenirii PTS și pe utilizarea de soluții digitale/de tip TIC în procesul de predare;*
* *Competențe îmbunătățite ale personalului didactic din învățământul pre-universitar în vederea promovării unor servicii educaționale de calitate orientate pe nevoile elevilor și a unei școli incluzive*

## **Tipul apelului de proiecte și perioada de depunere a propunerilor de proiecte**

Apelul de proiecte este de tip non-competitiv, cu termen limită de depunere.

În cadrul prezentului apel se vor depune proiecte destinate exclusiv implementării în cadrul regiunilor mai puțin dezvoltate din România (Vest, Centru, Sud Vest, Sud Muntenia, Sud Est, Nord Est, Nord Vest).

**SISTEMUL INFORMATIC MySMIS 2014 VA FI DESCHIS ÎN DATA DE……….2021 ORA….** **ŞI SE VA ÎNCHIDE ÎN DATA DE…………2021, ORA 16.00.**

## **Acțiunile sprijinite și activități**

### **Tipuri de activități sprijinite**

În cadrul acestui apel de proiecte vor fi susținute în mod corelat măsuri din cadrul OS 6.3., menite să asigure îmbunătățirea *participării în învățământul primar și secundar prin dezvoltarea unor măsuri integrate de prevenție*, corelat cu cele din cadrul OS 6.5 in vederea optimizării curriculare și respectiv OS 6.6., aceste măsuri coerente și unitare având în vedere copii/elevi care studiază într-o clasă cu predare în limbile minorităților naționale/studiază într-o clasă cu predare în limba română dar la solicitarea scrisă a părinților studiază și limba maternă și perfecționarea profesională unitară a personalului didactic care lucrează cu acești copii/elevi.

În vederea implementării obiectivului specific 6.3 *Reducerea părăsirii timpurii a școlii prin măsuri integrate de prevenire și de asigurare a oportunităților egale pentru elevii aparținând grupurilor vulnerabile, cu accent pe elevii aparținând minorității roma și elevii din mediul rural / comunitățile dezavantajate socio-economic* se vor implementa măsuri de asigurare a oportunităților egale pentru copiii în risc de abandon școlar, în special prin programe de sprijin individualizat și adaptare curriculară în cadrul pilotării de curriculum la decizia școlii adresat elevilor aparținând minorităților naționale.

În vederea îndeplinirii obiectivului specific 6.5*Creșterea numărului de oferte educaționale orientate pe formarea de competențe și pe utilizarea de soluții digitale/de tip TIC în procesul de predare* în funcție de nevoile identificate se vor putea implementa următoarele tipuri de activități**:**

* Reformarea/validarea curriculumului național școlar obligatoriu în vederea orientării pe formarea de competențe cheie şi pe nevoile de dezvoltare ale elevilor aparținând minorităților naționale din învățământul primar și secundar, inclusiv prin utilizarea de soluții digitale/de tip TIC;
* Dezvoltarea ofertelor curriculare la decizia școlii (CDȘ) care sprijină achiziția competențelor cheie ale elevilor aparținând minorităților naționale din învățământul obligatoriu;
* Elaborarea de materiale didactice care sprijină implementarea curriculumului revizuit (ghiduri, resurse educaționale pentru elevi aparținând minorităților naționale și cadre didactice), în special cele de tipul resurselor educaționale deschise;
* Realizarea de studii tematice privind aplicarea curriculumului revizuit și achizițiile competențelor cheie cu focalizare pe copiii și tinerii aparținând minorităților naționale, inclusiv care provin din medii dezavantajate socio-economic, din mediul rural și copii/tineri cu dizabilități.

În vederea implementării obiectivului specific 6.6 *Îmbunătățirea competențelor personalului didactic din învățământul preuniversitar în vederea promovării unor servicii educaționale de calitate orientate pe nevoile elevilor și a unei școli incluzive*  în funcție de nevoile identificate se vor putea implementa următoarele tipuri de activități:

* Perfecționarea profesională specializată pentru personalul didactic din învățământul preuniversitar în vederea extinderii unor practici manageriale noi, a utilizării TIC în procesul de predare, a promovării unor servicii educaționale de calitate orientate pe nevoile elevilor, a furnizării unor programe de calitate pentru educația timpurie, pentru prevenirea și reducerea timpurie a părăsirii școlii, a utilizării metodelor activ-participative de educaţie bazate pe noul curriculum centrat pe competențe cheie şi pe nevoile elevilor aparținând minorităților naționale, inclusiv pentru personalul care lucrează cu copiii aparținând grupurilor vulnerabile, cu nevoi speciale, din comunități dezavantajate socio-economic;
* Alte măsuri în sprijinul îndeplinirii obiectivelor specifice stabilite în cadrul acestei PI (ex. activități de formare care promovează incluziunea, formare în elaborarea de resurse educaționale deschise pentru facilitarea implementării curriculumului revizuit, formare pentru echipa managerială în  monitorizare impactului măsurilor privind creșterea accesului la educație etc).

Este obligatoriu ca proiectul să includă acțiuni corelate și unitare din cadrul OS 6.3., 6.5 și 6.6.

Pentru evitarea suprapunerilor și a dublei finanțări, persoanele din grupul țintă care beneficiază de acțiunile vizate în cadrul acestui apel de proiecte nu vor putea beneficia de aceleași acțiuni finanțate prin alte apeluri de proiecte în cadrul POCU (apeluri similare anterior subsumate OS 6.3 si 6.6) sau din alte surse de finanțare, pe perioada derulării proiectului.

### **Teme secundare FSE**

În proiectul dumneavoastră, va trebui să evidențiați în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul AP 6. Prin urmare, în cadrul proiectului, va trebui să evidențiați sume calculate pentru măsurile care vizează teme secundare relevante pentru proiect.**

În cadrul AP 6/ PI 10.1/ OS 6.3. și 6.6. sunt vizate temele secundare prezentate în tabelul următor, iar procentele reprezintă ponderi din totalul alocărilor aferente temelor secundare la nivel de axă prioritară/ PI.

|  |  |
| --- | --- |
| **Tema secundară** | **Pondere din alocarea pe tip de regiune de dezvoltare** |
| 02 Inovare socială | 5% |
| 05 Îmbunătățirea accesibilității, a utilizării și a calității tehnologiilor informației și comunicațiilor | 5% |
| 06 Nediscriminare | 5% |

În elaborarea cererii de finanțare, prin anumite activități, veți viza **cel puțin o temă secundară** dintre cele aferente axei prioritare/ priorității de investiții. Pentru respectiva temă secundară veți avea în vedere un buget care să reprezinte **minimum procentul indicat** în tabel, calculat la totalul cheltuielilor eligibile ale proiectului.

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[1]](#footnote-1).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Inovarea socială are o importanță deosebită mai ales în contextul inițiativelor din domeniul incluziunii sociale și a combaterii sărăciei, având în vedere faptul că acestea vizează cu prioritate comunitățile marginalizate aflate în risc de sărăcie și excluziune socială.

Exemple de teme de **inovare socială** care ar putea fi utilizate în cadrul acestui apel:

* activități și inițiative inovative (inclusiv cu participarea actorilor sociali de la nivelul comunităților locale) care vizează, pe de-o parte, creșterea participării la învățământul primar, gimnazial si ciclu inferior de liceu, în special pentru copiii aparținând minorităților naționale care provin din mediul rural, din comunități dezavantajate și, pe de altă parte, promovarea unor metode inovative de educație, cu scopul asigurării timpurii a egalității șanselor de acces la o educație de calitate, pentru asigurarea creșterii ratei de participare la nivele superioare de educație, cu consecințe favorabile pe termen mediu asupra reducerii fenomenului părăsirii timpurii a școlii.
* Activități și practici inovatoare în ceea ce privește formarea inițială și continuă a personalului didactic și managerial care va asigura dezvoltarea și furnizarea unor servicii de educație și îngrijire de calitate pentru copii de vârstă școlară.

**Solicitantul și partenerii eligibili trebuie să evidențieze în formularul de aplicație modul în care propunerea de proiect contribuie la inovarea socială, conform celor prezentate mai sus.** **În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate.**

### **Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul aplicației electronice, contribuția proiectului la temele orizontale stabilite prin POCU 2014-2020. https://mfe.gov.ro/orientari-privind-accesarea-finantarilor-in-cadrul-programului-operational-capital-uman/

**Prin activitățile propuse în cadrul proiectului va trebui să asigurați contribuția la cel puțin una din temele orizontale de mai jos:**

* **Dezvoltare durabilă**
* **Egalitatea de șanse și non-discriminarea**

Promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă sau orientare sexuală și a dificultăților de acces de orice tip și asigurarea accesului egal la serviciile de interes general sunt teme orizontale care contribuie la atingerea obiectivelor Strategiei Europa 2020.

Pentru informații privind temele orizontale se va consulta: Ghid integrare teme orizontale în cadrul proiectelor finanțate din FESI 2014-2020 disponibil la <http://www.fonduri-ue.ro/orientari-beneficiari>.

### **Informare și publicitate**

Conform *Metodologiei de verificare, evaluare şi selecție a proiectelor,* solicitantul trebuie să descrie în cererea de finanțare activitățile obligatorii de informare și publicitate proiect (*criteriu de eligibilitate proiect*) prevăzute în *Orientări privind accesarea finanțărilor în cadrul Programului Operațional Capital Uman 2014-2020*, CAPITOLUL 9 „Informare și publicitate”, respectiv:

* asigurarea vizibilității proiectului (prin expunerea unui afiș) la sediul de implementare a proiectului;
* beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE;
* orice fel de documente referitoare la implementarea proiectelor și publicate pentru public sau participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE.

Cheltuielile aferente activității de informare și publicitate proiect vor fi incluse la capitolul cheltuieli indirecte.

## **Tipuri de solicitanți eligibili**

Pentru această cerere de propuneri de proiecte solicitantul eligibil este Ministerul Educației.

Ministerul Educației poate aplica în parteneriat cu:

* Agenții, structuri/alte organisme aflate în subordinea/coordonarea ME şi alte organisme publice cu atribuții în domeniul educației şi formării profesionale, inclusiv asigurarea calității în învățământul preuniversitar.

În cadrul categoriei de parteneri eligibili mai sus menționați se înscriu și Instituțiile de învățământ superior publice acreditate.

## **Durata proiectului**

Perioada de implementare a proiectului este de maximum 24 luni. Proiectele care vor prevedea o perioadă de implementare mai mare de 24 luni vor fi respinse.

La completarea cererii de finanțare în sistemul electronic va trebui evidențiată durata fiecărei activități și subactivități incluse în proiect.

## **Grupul țintă al proiectului**

În cadrul prezentei cereri de propuneri de proiect, grupul țintă cuprinde următoarele categorii:

*Pentru realizarea OS 6.3.:*

* *Elevi (din învăţământul preuniversitar, ISCED 1-3)*, în special elevi din grupurile vulnerabile, cu accent pe elevii aparținând minorității rome, elevi din mediul rural, elevi cu dezabilități, elevi din comunitățile dezavantajate socio-economic;

*Pentru realizarea OS 6.6.:*

1. *Personal didactic din învățământul preuniversitar de nivel preșcolar, primar, gimnazial și secundar inferior (ISCED 0-3)*;

Grupul ţintă eligibil în cadrul acestei cereri de propuneri de proiecte include numai cetăţeni UE cu domiciliul sau reşedinţa legală în România.

1. **Pentru a fi eligibile**, **persoanele din grupul țintă formate din *elevi din învăţământul preuniversitar - nivel ISCED 1-3* trebuie să îndeplinească CUMULATIV următoarele condiții:**

* este înmatriculat în învățământul primar/gimnazial/secundar inferior la data la care persoana va beneficia pentru prima dată de sprijinul oferit prin proiect;
* are domiciliul/reședința în una din cele 7 regiuni mai puțin dezvoltate eligibile (Vest, Centru, Sud Vest Oltenia, Sud Muntenia, Sud Est, Nord Est, Nord Vest);
* elevi care provin din zone rurale sau zone periurbane dezindustrializate - minim 10% din total elevi;
* studiază într-o clasă cu predare în limbile minorităților naționale/studiază într-o clasă cu predare în limba română dar la solicitarea scrisă a părinților studiază și limba maternă[[2]](#footnote-2).

1. **Pentru a fi eligibile**, **persoanele din grupul țintă formate din *personalul didactic din învățământul preuniversitar de nivel ISCED 0-3* trebuie să îndeplinească CUMULATIV următoarele condiții:**

* este angajat într-o instituție de educație publică sau privată de nivel ISCED 0-3;
* are domiciliul/reședința în una din cele 7 regiuni mai puțin dezvoltate eligibile (Vest, Centru, Sud Vest Oltenia, Sud Muntenia, Sud Est, Nord Est, Nord Vest);
* este implicat în activități de predare-învățare-evaluare adresate preșcolarilor/elevilor aparținând minorităților naționale.

Grup țintă minim:

|  |  |
| --- | --- |
| Categorie de grup țintă | Valoare minimă obligatorie pentru grupul țintă cu domiciliul stabil în cele 7 regiuni mai puțin dezvoltate ale României |
| Elevi (din învăţământul preuniversitar, ISCED 1-3) | 350 elevi |
| Personal didactic din învățământul preuniversitar de nivel preșcolar, primar, gimnazial și secundar inferior (ISCED 0-3) | 6.000 cadre didactice |

Proiectele care au un grup ţintă mai mic decât cel precizat în tabelul de mai sus vor fi respinse.

## **Indicatori**

|  |  |  |
| --- | --- | --- |
|  | **INDICATORI DE REALIZARE** | |
| **Denumire indicator/sub-indicator** | Regiune de dezvoltare | **Țintă minima pe proiect** |
| 4S223 Persoane (elevi) care beneficiază de sprijin pentru participarea la programe de educație (învățământul primar și secundar)   * 4S223.1 Persoane (elevi) care beneficiază de sprijin pentru participarea la programe de educație (învățământul primar și secundar), din care: - Elevi din învățământul primar * 4S223.1.1 Persoane (elevi) care beneficiază de sprijin pentru participarea la programe de educație (învățământul primar și secundar), din care: - Elevi din învățământul primar, din care: - Roma * 4S223.1.2 Persoane (elevi) care beneficiază de sprijin pentru participarea la programe de educație (învățământul primar și secundar), din care: - Elevi din învățământul primar, din care: - Din zona rurală * 4S223.2 Persoane (elevi) care beneficiază de sprijin pentru participarea la programe de educație (învatamântul primar și secundar), din care: - Elevi din învățământul gimnazial * 4S223.2.1 Persoane (elevi) care beneficiază de sprijin pentru participarea la programe de educație (învățământul primar și secundar), din care: - Elevi din învățământul gimnazial, din care: - Roma * 4S223.2.2 Persoane (elevi) care beneficiază de sprijin pentru participarea la programe de educație (învățământul primar și secundar), din care: - Elevi din învățământul gimnazial, din care: - Din zona rurală * 4S223.3 Persoane (elevi) care beneficiază de sprijin pentru participarea la programe de educație (învatamântul primar și secundar), din care: - Elevi din învățământul secundar superior * 4S223.3.1 Persoane (elevi) care beneficiază de sprijin pentru participarea la programe de educație (învatamântul primar și secundar), din care: - Elevi din învățământul secundar superior, din care: - Roma * 4S223.3.2 Persoane (elevi) care beneficiază de sprijin pentru participarea la programe de educație (învatamântul primar și secundar), din care: - Elevi din învățământul secundar superior, din care: - Din zona rurală | Regiuni mai puțin dezvoltate | Minim 350 elevi |
| 4S94 Personal didactic/ personal de sprijin care beneficiază de programe de formare/ schimb de bune practici etc | Regiuni mai puțin dezvoltate | Minim 6.000 personal didactic. |
| 4S93 Ofertă educațională din care:  orientate pe formarea de competențe cheie/bazate pe utilizarea de soluţii digitale/de tip TIC/de tip curriculum la decizia școlii (CDS) | Regiuni mai puțin dezvoltate | Minim 1 |
|  | **INDICATORI DE REZULTAT** | |
| **Denumire indicator/sub-indicator** | Regiune de dezvoltare | **Țintă minima pe proiect** |
| 4S86 Personal didactic/ personal de sprijin care și-a îmbunătățit nivelul de competente/ certificat | Regiuni mai puțin dezvoltate | Minim 90% din valoarea asumată a indicatorului 4S94 |
| 4S84 Oferte educaționale validate din care: orientate pe formarea de competențe cheie/bazate pe utilizarea de soluţii digitale/de tip TIC/de tip curriculum la decizia școlii (CDS) | Regiuni mai puțin dezvoltate | Minim 1 |

**Raportarea indicatorilor**

Conform Regulamentului (UE) nr. 1304/2013, „Participanți” sunt persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.

Solicitantul va avea obligația raportării indicatorilor comuni, având in vedere prevederile Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5: ”Toți indicatorii comuni de realizare și de rezultat trebuie raportați pentru toate prioritățile de investiții”.

Toate datele aferente indicatorilor privind participanții trebuie raportate conform atributelor menționate în anexa I a Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului).

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Apartenența la grupul țintă se va realiza la intrarea în proiect (data la care persoana va beneficia pentru prima dată de sprijinul oferit prin proiect) prin declarație pe propria răspundere a persoanei din grupul țintă sau a persoanelor / instituțiilor abilitate si/sau prin atașarea de documente doveditoare.

Beneficiarii de finantare nerambursabila au obligaţia de a respecta prevederile Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date (Regulamentul general privind protecţia datelor), precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislaţia naţională prin Legea nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificarile si completarile ulterioare.

Astfel, participantii la activitatile proiectului vor fi informati despre obligativitatea de a furniza datele lor personale si despre faptul că datele lor personale vor fi prelucrate în aplicatiile electronice SMIS/MySMIS, in toate fazele de evaluare/ contractare/ implementare/ sustenabilitate a proiectului, cu respectarea dispoziţiilor legale menţionate. Beneficiarii trebuie să faca dovada ca au obtinut consimţământul pentru prelucrarea datelor cu caracter personal de la fiecare participant, în conformitate cu prevederile legale menționate.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

Indicatorii menționați în prezentului apel de proiecte sunt obligatorii. Definiția indicatorilor se regăsește în Ghidul Practic pentru colectarea si raportarea indicatorilor POCU disponibil la adresa http://mfe.gov.ro/pocu/fise/.

## **Alocarea stabilită pentru apelul de proiecte**

În cadrul prezentului apel non-competitiv de propuneri de proiecte lansat în contextul Axei Prioritare 6, PI 10.i., OS 6.3.; 6.5 și 6.6., din cadrul Programului Operațional Capital Uman 2014-2020, bugetul alocat este de **10.000.000** euro (contribuția UE+ contribuția națională), pentru **regiunile mai puțin dezvoltate** (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), din care contribuția UE este de **8.500.000** euro (corespunzând unei contribuții UE de 85%), iar contribuția națională este de **1.500.000** euro (corespunzând unei contribuții naționale de 15%).

## **Valoarea minimă și maximă a proiectului, rata de cofinanțare**

În cadrul prezentei cereri de propuneri de proiecte se va selecta un singur proiect cu valoare maximă eligibilă de 10.000.000 euro.

Cursul de schimb care va fi utilizat pentru stabilirea acestei valori este cursul Inforeuro aferent lunii ................, respectiv 1 EURO = ................... lei.

Bugetul proiectului dumneavoastră va fi exprimat DOAR în lei.

### **Cofinanțarea națională (cofinanțarea publică și cofinanțarea proprie)**

Contribuția eligibilă minimă a solicitantului reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*. Pe parcursul implementării proiectului, cheltuielile necesare derulării proiectului angajate de Solicitant dar care nu fac parte din cheltuielile declarate eligibile în cadrul acestui apel, vor fi suportate de către acesta.

# **CAPITOLUL 2. REGULI PENTRU ACORDAREA FINANȚĂRII**

## **Eligibilitatea solicitantului și a partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

## **Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020*.

## **Eligibilitatea cheltuielilor**

Încadrarea cheltuielilor

Listă orientativă privind încadrarea cheltuielilor eligibile aferente proiectului în categoriile/ subcategoriile de cheltuieli conform MySMIS:

|  |  |  |  |
| --- | --- | --- | --- |
| **CHELTUIELI DIRECTE**  **Cheltuielile directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **Cheltuielile directe** | 9-Cheltuieli aferente managementului de proiect | 23 - cheltuieli salariale cu managerul de proiect | * Salariu net manager de proiect. |
| 25-Cheltuieli salariale | 83-Cheltuieli salariale cu personalul implicat în implementarea proiectului (în derularea activităților, altele decât management de proiect) | * Salarii pentru personalul implicat în implementarea proiectului altele decât management de proiect. |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori); * Contributii sociale aferente managerului de proiect. |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați în implementarea proiectului | * Cheltuieli pentru cazare; * Cheltuieli cu diurna personalului propriu; * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării); * Taxe şi asigurări de călătorie și asigurări medicale aferente deplasării. |
| 97-Cheltuieli cu deplasarea pentru participanţi - grup ţintă | * Cheltuieli pentru cazare; * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării); * Taxe şi asigurări de călătorie și asigurări medicale aferente deplasării. |
| 29-Cheltuieli cu servicii | 100- Cheltuieli pentru consultanță și expertiză, inclusiv pentru elaborare PMUD | * Cheltuielile pentru achiziţionarea sau realizarea de studii, cercetări de piață, analize; * Cheltuieli aferente diverselor achiziții de servicii specializate, pentru care beneficiarul nu are expertiza necesară |
| 104-Cheltuieli cu servicii pentru organizarea de evenimente și cursuri de formare | * Cheltuielile efectuate pentru organizare de evenimente de genul conferinţe (altele decât cele pentru informare și comunicare), cursuri de instruire, seminarii, mese rotunde, ateliere de lucru, cursuri de formare care pot include: * Cheltuieli pentru pachete de cazare, masă, transport, sau oricare 2 dintre acestea; * Cheltuieli pentru taxe şi asigurări ale persoanelor din grupul ţintă și a altor persoane care participă/contribuie la realizarea activităților proiectului; * Cheltuieli pentru închiriere sală, echipamente/dotări; * Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și persoane care participă/contribuie la realizarea evenimentului; * Cheltuieli cu servicii de formare; * Cheltuieli pentru servicii de traducere şi interpretariat aferente activităţilor realizate; * Cheltuieli pentru editare/tipărire/multiplicare materiale pentru evenimente; * Servicii de catering; * Servicii de sonorizare. * Servicii de transport de materiale şi echipamente; |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | 32 - cheltuieli cu taxe/abonamente/cotizații/acorduri/ autorizații/garantii bancare necesare pentru implementarea proiectului | * Taxe de participare la programe de formare/ educație; * Cheltuielile pentru achiziţia de publicaţii/abonamente la publicaţii, cărţi relevante pentru obiectul de activitate al beneficiarului, în format tipărit şi/sau electronic, precum şi cotizaţiile pentru participarea la asociaţii; * Achiziționare de reviste de specialitate, materiale educaționale relevante pentru operațiune, în format tipărit, audio şi/ sau electronic; * Cheltuielile aferente garanțiilor oferite de bănci sau alte instituții financiare; * Taxe notariale. |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile; * Cheltuieli cu materii prime și materiale necesare derulării cursurilor practice; * Materiale direct atribuibile susținerii activităților de educație și formare; * Papetărie; * Cheltuieli cu materialele auxiliare; * Cheltuieli cu materialele pentru ambalat; * Cheltuieli cu alte materiale consumabile; * Multiplicare. |
| 22 - cheltuieli cu achiziția de active necorporale | 76 - cheltuieli cu achiziția de active necorporale | * Concesiuni, brevete, licente, mărci comerciale, drepturi și active similare, aplicații informatice. |
| 23-Cheltuieli cu hrana | 81-Cheltuieli cu hrana | * Cheltuieli cu hrana pentru participanți (grup țintă) și alți participanți la activitățile proiectului. |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite; * Închiriere spații pentru desfășurarea diverselor activități ale operațiunii; * Închiriere echipamente; * Închiriere vehicule; * Închiriere diverse bunuri. |
| 4-Cheltuieli de leasing | 8-Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile |
| 26-Cheltuieli cu subvenții/burse/premii | 91 - Subventii | * Subventii (ajutoare, premii) pentru cursanti pe perioada derularii cursului |
| 28-Cheltuieli de tip FEDR | 163 - cheltuieli de tip FEDR cu exceptia constructiilor, terenurilor, achizitia imobilelor | * Echipamente de calcul şi echipamente periferice de calcul * Cablare rețea internă * Achiziționare şi instalare de sisteme şi echipamente pentru persoane cu dizabilități * Mobilier, birotică, echipamente de protecție a valorilor umane şi materiale |

|  |  |  |  |
| --- | --- | --- | --- |
| **Cheltuieli indirecte** | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **Cheltuieli indirecte** | 44-cheltuieli indirecte conform art.68 | 166-cheltuieli indirecte conform art.68 | * Salarii aferente experților suport pentru activitatea managerului de proiect; * Salarii aferente personalului administrativ și auxiliar; * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori); * Chirie sediu administrativ al proiectului; * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu; * Cheltuieli cu dezvoltarea de aplicatii informatice; * Cheltuieli de consultanța si expertiza de care beneficiarul are nevoie pentru derularea corespunzătoare a managementului de proiect (expertiza financiară, achiziții publice); * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate; * Cheltuielile aferente garanțiilor oferite de bănci sau alte instituții financiare; * Taxe notariale; * Abonamente la publicații de specialitate; * Cheltuieli financiare şi juridice (notariale):   + prime de asigurare bunuri (mobile şi imobile);   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO);   + d) cheltuieli aferente deschiderii, gestionării şi operării contului/conturilor bancare al/ale proiectului.   Materiale consumabile:  a) cheltuieli cu materialele auxiliare;  b) cheltuieli cu materialele pentru ambalat;  c) cheltuieli cu alte materiale consumabile.   * Producția materialelor publicitare şi de informare; * Tipărirea/multiplicarea materialelor publicitare şi de informare; * Difuzarea materialelor publicitare şi de informare; * Dezvoltare/adaptare pagini web; * Închirierea de spațiu publicitar; * Alte activități de informare şi publicitate. |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de maximum 15% din costurile directe eligibile cu personalul** (prin aplicarea articolului 68 alineatul (1) litera (b) din Regulamentul (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului). Pe parcursul implementării proiectului nu vi se vor solicita documente suport pentru justificarea cheltuielilor indirecte efectuate în cadrul proiectului, ci doar cu privire la costurile directe eligibile cu personalul. | | |

### **Reguli generale și specifice de decontare**

La nivel de proiect pot fi decontate cheltuieli plafonate procentual, după cum urmează:

* cheltuieli de tip FEDR aferente cheltuielilor directe ale proiectului: maximum 10% din cheltuielile directe eligibile ale proiectului;
* Cheltuielile indirecte vor fi decontate ca finanțare forfetară de maximum 15% din costurile directe cu personalul, prin aplicarea articolului 68 alineatul (1) litera (b) din REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului.

Atât solicitantul, cât si fiecare partener, trebuie sa contribuie financiar la implementarea proiectului, nefiind posibil ca un partener sau/și solicitantul să asigure partea de buget (asistența financiară nerambursabilă sau/și contribuția proprie) prevăzută pentru un alt partener.

# **CAPITOLUL 3. COMPLETAREA CERERII DE FINANȚARE**

Completarea cererii de finanțare se realizează în conformitate cu documentul *Orientări privind accesarea finanțărilor în cadrul Programului Operațional Capital Uman 2014-2020*, precum și cu instrucțiunile de completare furnizate în sistemul informatic la apelurile de proiecte.

# **CAPITOLUL 4. PROCESUL DE DEPUNERE ȘI DE EVALUARE ȘI SELECȚIE**

Selecția proiectelor se efectuează în conformitate cu prevederile:

* Documentului *Orientări privind accesarea finanțărilor în cadrul Programului Operațional Capital Uman 2014-2020;*
* *Metodologiei de evaluare și selecție a proiectelor POCU**.*

# **CAPITOLUL 5. DEPUNEREA ȘI SOLUȚIONAREA CONTESTAȚIILOR**

Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020* și ale Metodologiei de verificare, evaluare și selecție a proiectelor POCU.

Termenul estimat de finalizare a evaluării (inclusiv soluționarea contestațiilor) este ............

# **CAPITOLUL 6. CONTRACTAREA PROIECTELOR – DESCRIEREA PROCESULUI**

Procesul de contractare se desfășoară în conformitate cu prevederile Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 8 „Contractarea proiectelor”.

Termenul estimat de finalizare a procesului de contractare este...................

# **ANEXE**

**ANEXA 1 - CRITERIILE DE VERIFICARE A CONFORMITĂȚII ADMINISTRATIVE ȘI A ELIGIBILITĂȚII**

**ANEXA 2 - CRITERII DE EVALUARE ȘI SELECȚIE**

1. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-1)
2. Conform prevederilor art. 45 din Legea Educației Naționale nr.1/2011 cu modificările și completările ulterioare. [↑](#footnote-ref-2)